Mina kasutan Chrome igapäevaselt sisuliselt selle valmimisest saati. Ja mulle meeldib. Mind ta võluski ära lihtsuse, lakoonilise välimusega (pole ülearuseid nuppe) ja kiirusega. Käivitumiskiirus on parim, mida olen kogenud. Firefox tuleb ligi pool minutit kui mitte kauem lahti aga Chrome paari sekundiga. Ja lisaks see mõnus funktsionaalsus, et võtad ülevalt sakist  kinni ja lohistad selle teise monitori. Mul kaks monitori ja nii väga mugav, kui saad lohistada sakki ühest monitorist teise. Teiste brauserite puhul peab eraldi brauseri akna avama.    Mis rakendused sul ei toimi Chrome kasutades? Veebis pole küll eriti komistanud lehtede otsa, mis Chrome-ga ei avane. Isegi pangas saab käidud, tõsi küll ID kaarti ei saa kasutada.